Tqubel timetti tekseb takerrust d uxeddim s tidi n laɛtab-is, anect-a yettak-d tabɣest i ubeddel i kra d azref mačči d tikci ara as-tt-id-fken wiyaḍ, ula d irgazen ahat yella win ara yawin tamuɣli n Sima s ṣṣeḥ ad ibeddel tamuɣli d tabɣest ula i netta, axemmem n zik ɣer-s ad ibeddel seg yiẓuran, tameṭṭut yellan tettwaḥqer, tuɣal dima deg yidis, d lawan n usenfali n tirga-s tura, tudert-is s ufus-is, anect-a d ayen i yellan deg lweqt-a amiran i d-yessebgen umaru akken dnebder tazwara belli akud deg yiseggasen-a, d tallit ideg nettidir anamek-is s Sima neɣ s wungala yemla-d tamuɣli tamaynut n tmeṭṭut d wayen tettargu d wamek ilaq ad ttidir, yefka-d ayen disebganen amek yessarem ad ttili tmetti, acku axemmem-ines yeldi, war tilisa, yedda d tlelli n wallaɣ-is, asentel-a, iban-aɣ-d s tlelli tettidir Sima imi tedder weḥd-s, tnehher takerrust-is i yiman-is, tetteddu weḥd-s war akukru, ulah ansayen ara tt-icudden, ladɣa zik tameṭṭut ad ttidir akken iyasen-yehwa, ama ɣer imawlan d teslatin n watmaten ama ɣer urgaz-is, lbaṭel yezga d ameddakel-is ula d zwaǧ ur tesɛi azref ad d-nṭeq neɣ ad d-tini wagi xḍiɣ-t neɣ ad ttelḥeq ad tefren argaz akken t-yebɣa lxaṭer-is, anect-a akk ibeddel, amzun adlis-a d lemri d-iqublen udem n tmetti isken-d tallit-a sani telḥeq tlelli n tmeṭṭut acku ad naf Maziɣ d Sima ddan s tlelli-nsen ttemlilin weḥd-sen ttqeṣṣiren ɣas akken d taselmadt ahat ad heḍren medden fell-as maca ur tuggad ara medden tessen iman-is tessen anda tesrusuy iḍarren-is, tettemlili-t s leqder acḥal n tikal ad d-naf anect-a deg wungal anda i d-yenna: Sima d Maziɣ teddun alammi i wwḍen ɣer tkerrust-is, teldi-tt tekcem, ma yella d Maziɣ ibedd yettraju: -rrkeb neɣ tsetḥaḍ daɣen sb 39.